钦定古今图书集成/明伦汇编/闺媛典/第080卷 > 刘之芹妻杨氏〈古氏附〉
## 钦定古今图书集成/明伦汇编/闺媛典/第080卷 > 刘之芹妻杨氏〈古氏附〉

按《宁阳县志》：杨氏，诸生刘之芹妻。崇祯十五年，兵入
山东，逼宁阳城，氏与从姑古氏咸誓死。未几城破，杨
古各抱幼子，仓皇奔入街南井傍。古氏先以其子投
井，而身随之。杨氏曰：“丈夫年逾四十，甫举此子，岂可
令刘氏无后？”乃属婢抱儿他窜，自怀石投井死。